


**Proiect de activitate**

**integrată**

***Pete Motanul***

****

Educatoare: Vișan Ioana – Alexandra

Grupa: mijlocie *Albinuțe*

***PROIECT DIDACTIC***

**Unitatea de învăţământ**: Grădiniţa *Rază de Soare*, Târgovişte

**Data**: 29.11.2019

**Educatoare**: Vișan Ioana – Alexandra

**Grupa**: mijlocie *Albinuțe*

**Tema anuală de studiu**: Cu ce și cum exprimăm ceea ce simțim?

**Tema săptămânii**: Cufărul cu povești – săptămână independentă

**Tema zilei**: ***Pete Motanul***

**Forma de realizare**: activitate integrată

**Tipul activităţii**: mixtă

**Scopul activității:**

* însușirea conștientă a conținutului poveștii și redarea acestuia în succesiunea logică a evenimentelor, cu suport intuitiv;
* consolidarea unor priceperi și deprinderi specifice de lucru (coasere, lipire, asamblare, îmbinare, alăturare, înșirare, practic-gospodărești).

**Componenţa activităţii**:

***1. ADP - Activităţi de dezvoltare personală*:**

* **Rutine: Întâlnirea de dimineață:** *Povestea preferată*

Salutul. Prezența. Calendarul naturii. Știrea zilei*: Astăzi vom avea invitați surpriză.*

* **Tranziţii:** *Percussion (Musication) –* euritmie

*Pe urmele lui Pete Motanul*

***2.******ADE - Activităţi pe domenii experienţiale:***

* **Domeniul limbă și comunicare (DLC): Educarea limbajului**

Tema: *Pete Motanul și nasturii săi șic,* deEric Litwin

Mijloc de realizare: lectura educatoarei

* **Domeniul om și societate (DOS**): **Activitate practică**

Tema: *Cămașa lui Pete*

Mijloc de realizare: coasere nasturi

**3.** ***Jocuri şi activităţi liber alese:***

* **ALA:**

- Arte: *Pete* (confecționare pe farfurie);

- Știință: *Câți nasturi ai găsit?* (fișă de lucru);

- Joc de masă: *Nasturi colorați* (sortare);

- Bibliotecă: *Din ce poveste este?* (asociere personaj – poveste: fișă de lucru).

* **ALA:**

- Joc distractiv: *Mută nasturii;*

- Joc de atenție: *Turnul colorat.*

**Obiective operaționale:**

O1 – să precizeze titlul și personajul poveștii;

O2 – să redea conținutul poveștii;

O3 – să coasă nasturi pe cămașa lui *Pete Motanul*;

O4 – să confecționeze pe farfurie motanul prin lipirea ochilor, gurii și mustăților;

O5 – să coloreze nasturii, încercuind apoi cifra corespunzătoare;

O6 – să sorteze nasturii în funcție de culoare;

O7 – să lipească personajul în caseta potrivită poveștii din care face parte;

O8 – să respecte regulile de joc.

**Metode şi procedee**: povestirea, explicaţia, conversaţia, observația, exerciţiul, jocul, demonstraţia, metoda *Turul galeriei*, lucrul individual sau în grupuri mici, surpriza;

**Material didactic**: cutie mare de cadouri, *Pete Motanul* croșetat, cartea *Pete Motanul și nasturii săi șic*, palete cu cifre, rame cu material, nasturi, ace de cusut, ață, farfurii unică folosință, plastilină, ochi mobili, sârmă plușată, lipici, fișe de muncă independentă, creioane colorate, boluri colorate, pahare unică folosință, cartoane, recompense.

**Durata**: 1 zi

**Bibliografie:**

* *Pete Motanul și nasturii săi șic,* de Eric Litwin, Buc., ed. Nemira, 2017;
* *Curriculum pentru educația timpurie/ 2019;*
* <https://www.youtube.com/watch?v=y37jIRSR9bA>

***Scenariul activității***

Activitatea debutează cu **întâlnirea de dimineață**, toți copiii stau pe scăunele, așezați în semicerc, asigurându-se contactul vizual între aceștia.

**Salutul** se va desfășura cu ajutorul imaginilor sugestive care indică diverse semne de salut (bate palma, îmbrățișare, bate pumnul).

**Prezența.** Se identifică absenții după care li se așază fotografiile în partea de jos a panoului de prezență.

Se stabilește cum este vremea și se completează **Calendarul Naturii**.

Captarea atenției se realizează cu ajutorul unei cutii - surpriză. În interiorul acesteia se află cartea *Pete Motanul și nasturii săi șic* în format A3 și personajul *Pete Motanul* croșetat. Acesta le spune copiilor că și-a ascuns nasturii de la cămașă prin clasă iar pentru a le arăta unde sunt, copiii trebuie să asculte povestea *Pete Motanul și nasturii săi șic* și să rezolve corect sarcinile pregătite de motan.

În continuare se derulează activitatea de ***Educarea limbajului*,** în care educatoarea le citește copiilor povestea *Pete Motanul și nasturii săi șic.*

Fixarea conţinutului se va face prin intermediului jocului *Ridică cifra corectă*.

Educatoarea le propune copiilor să pornească *Pe urmele lui Pete Motanul* pentru a vizita centrele de lucru și pentru a intui materialele puse la dispoziție.

La centrul ***JOC DE ROL*, *Domeniul Om și societate – Activitate Practică***, copiii vor avea de cusut doi nasturi pe *Cămașa lui Pete*.

La centrul ***ARTE*** copiii îl vor confecționa pe *Pete Motanul* lipind/așezând diverse materiale pe farfurie.

La centrul ***ȘTIINȚĂ*** copiii vor colora nasturi, după care vor încercui cifra corespunzătoare (fișă).

La centrul ***JOC DE MASĂ*** copiii vor sorta nasturii în funcție de culoare și îi vor introduce în boluri corespunzătoare.

La centrul ***BIBLIOTECĂ*** vor lipi personajul în caseta potrivită poveștii din care face parte (fișă).

Înainte de a se îndrepta către centre, copiii vor executa exerciții pentru încălzirea braţelor.

***Cinci șoricei:***

*Cinci șoricei la joacă au ieșit*

*Strângând firimituri pe drum.*

*Pisica tiptil și ea a ieșit,*

*Pândind șoriceii în drum.*

*Un șoricel iute l-a prins*

*Și fuga cu el s-a ascuns.*

La final se analizează produsele din fiecare centru iar copiii sunt felicitaţi pentru că au găsit nasturii lui *Pete.* Acesta și-i așază pe cămașă și îi invită pe copii să se joace împreună cu el în cadrul jocurilor din **ALA.**

* **Joc distractiv: *Mută nasturii***
* *materiale de lucru: cercuri, nasturi mari.*
* **Joc de atenție: *Turnul colorat***
* *materiale de lucru: pahare colorate, cartoane.*

La sfârșit, copiii primesc recompense.

***Pete Motanul și nasturii săi șic***

*Text de* **Eric Litwin**

**Pete Motanul** și-a îmbrăcat cămașa preferată cu patru nasturi șic, mari, rotunzi și colorați. Atât de mult îi plăceau nasturii încât cânta așa:

*„Nasturii mei, nasturii mei*

*Am patru nasturi șic.*

*Nasturii mei, nasturii mei,*

*Am patru nasturi șic.”*

***POC! VAI, NU!***

Unul dintre nasturii i-a sărit și s-a rostogolit până departe.

*Câți nasturi au rămas?* ***3***

*Și a plâns cumva Pete?*

*Doamne ferește, nu!*

*Căci nasturii vin și se duc*.

Pete și-a reluat cântecelul:

*„Nasturii mei, nasturii mei*

*Am trei nasturi șic.*

*Nasturii mei, nasturii mei,*

*Am trei nasturi șic.”*

***POC! VAI, NU!***

Încă un nasture s-a desprins și s-a rostogolit departe!

*Câți nasturi au rămas?* ***2***

*Și a plâns Pete atunci?*

*În niciun caz!*

*Căci nasturii vin și se duc.*

Iar Pete și-a cântat mai departe cântecelul:

*„Nasturii mei, nasturii mei*

*Am doi nasturi șic.*

*Nasturii mei, nasturii mei,*

*Am doi nasturi șic.”*

***POC! VAI, NU!***

Încă un nasture a sărit și s-a rostogolit.

*Câți nasturi au rămas?* ***1***

*Și a plâns atunci Pete?*

*Doamne, nu!*

*Căci nasturii vin și se duc*.

Pete și-a cântat iar cântecelul:

*„Năsturelul meu, năsturelul meu,*

*Am un năsturel șic.*

*Năsturelul meu, năsturelul meu,*

*Am un năsturel șic.”*

***POC! VAI, NU!***

Ultimul nasture a sărit și s-a rostogolit și el!

*Câți nasturi au rămas?* ***0***

*A plâns oare Pete?*

*În nici un caz!*

*Căci nasturii vin și se duc.*

*Pete și-a privit cămașa fără nasturi și ce credeți că a văzut?*

Și-a văzut buricul!

Așa că și-a cântat mai departe cântecelul:

*„Năsturelul meu, năsturelul meu,*

*Am un buricel cât un năsturel.*

*Năsturelul meu, năsturelul meu,*

*Am un buricel cât un năsturel.”*

***Morala e că pur și simplu lucrurile vin și se duc.***

***Și ar trebui să plângem?***

***Nicidecum!***

***Trebuie să ne cântăm mai departe cântecelul!***

***Căci nasturii vin și se duc.***

|  |  |  |  |  |
| --- | --- | --- | --- | --- |
| ***EVENIMENTE DIDACTICE*** | ***CONŢINUTUL ŞTIINŢIFIC*** | ***STRATEGII DIDACTICE*** | | ***EVALUARE***  **(instrumente şi indicatori)** |
| ***METODE ŞI PROCEDEE*** | ***MIJLOACE DE ÎNVĂŢĂMÂNT*** |
| ***1. Moment organizatoric*** | Se vor asigura condiţiile necesare pentru desfăşurarea optimă a activităţii: aerisirea sălii de grupă, amenajarea spaţiului educaţional şi pregătirea materialului didactic.  **Rutine: Întâlnirea de dimineaţă:** *Povestea preferată*  **Salutul** se va desfășura cu ajutorul imaginilor sugestive care indică diverse semne de salut (bate palma, îmbrățișare, bate pumnul).  **Prezența:** *Ce albinuțe sunt prezente astăzi la grădiniță?*  **Calendarul naturii:** *Cum este vremea astăzi?*  **Tranziții:**   * *Percussion Musication –* euritmie * *Pe urmele lui Pete Motanul* | Conversaţia  Observația | Imagini pentru salut  Panoul de prezență  Calendarul naturii  Lăbuțe de pisică | Evaluarea deprinderilor de  disciplină  Observarea comportamentului copiilor    Răspunsurile copiilor |
| ***2.Activitate/ discuție introductivă*** | Vor fi prezentaţi copiilor musafirii din sala de grupă.  Captarea atenției se realizează cu ajutorul unei cutii - surpriză. În interiorul acesteia se află cartea *Pete Motanul și nasturii săi șic* în format A3 și personajul *Pete Motanul* croșetat. | Conversaţia  Explicaţia  Observația | Cutie cadou  Pete Motanul  Carte | Observarea comportamentului nonverbal  Răspunsurile copiilor |
| ***3.Anunţarea temei şi a obiectivelor*** | Pete Motanul le spune copiilor că și-a ascuns nasturii de la cămașă prin clasă iar pentru a le arăta unde sunt, copiii trebuie să asculte povestea *Pete Motanul și nasturii săi șic* și să rezolve corect sarcinile pregătite de motan.  Se vor anunţa: tema, obiectivele şi modul de desfăşurare a activităţii. | Explicaţia  Conversaţia |  | Observarea comportamentului copiilor |
| ***4.Prezentarea optimă a conținutului și dirijarea învățării*** | ***Educarea limbajului:***  Educatoarea le arată copiilor cartea *Pete Motanul și nasturii săi șic*, punând accent pe copertă și autor.  *Despre ce credeți că este vorba în carte?*  Le propune acestora să asculte povestea pentru ca la sfârșitul activității să afle unde și-a ascuns Pete nasturii.  Educatoarea citește povestea ținând cartea deschisă înspre copii, pentru ca ei să vadă imaginile.  Se citește povestea integral, fără întrerupere, cu intonație corespunzătoare, rar – astfel încât copiii să-și poată imagina ceea ce ascultă.  Urmează repovestirea, cu ajutorul copiilor, pe baza imaginilor din carte, respectându-se ordinea logică a evenimentelor.  Se va pune accentul pe formularea propozițiilor corecte din punct de vedere gramatical   * + - Fixarea conţinutului (plan de întrebări) * Voi iniţia jocul *Ridică cifra corectă;* * Copiii, așezați în semicerc, vor primi palete cu cifre (0, 1, 2, 3 sau 4); * Vor răspunde la întrebările educatoarei prin ridicarea paletelor potrivite. * *Cum se numește povestea?*    + *Povestea se numește Pete Motanul și nasturii săi șic* * *Cine este personajul poveștii?*   + *Personajul poveștii este Pete Motanul.* * *Ce s-a întâmplat cu nasturii de pe cămașă?*   + *Nasturii s-au rupt!* * *Câți nasturi a avut Pete la început, pe cămașă?*    + *Pete a avut patru nasturi.*   (vor ridica paletele copiii care au cifra 4 pe ele)   * *După ce s-a rupt primul nasture, câți au mai rămas?*   + *Au rămas trei nasturi.*   (vor ridica paletele copiii care au cifra 3 pe ele)   * *După ce s-a mai rupt încă unul, câți nasturi au rămas pe cămașă?*   + *Au rămas doi nasturi.*   (vor ridica paletele copiii care au cifra 2 pe ele)   * *După ce s-a mai rupt un nasture, câți au mai rămas?*   + *A mai rămas un nasture.*   (vor ridica paletele copiii care au cifra 1 pe ele)   * *Când s-a rupt și ultimul nasture, câți au mai rămas pe cămașă?*    + *pe cămașă nu a mai rămas niciun nasture.*   (vor ridica paletele copiii care au cifra 0 pe ele)   * *A fost trist Pete după ce și-a pierdut nasturii?*   + *Nu. Pentru că nasturii vin și se duc.* | Conversația  Observația  Conversaţia  Jocul | Cartea *Pete Motanul și nasturii săi șic,* deEric Litwin  Palete cu cifre  Cartea *Pete Motanul și nasturii săi șic,* deEric Litwin  Palete cu cifra 4  Palete cu cifra 3  Palete cu cifra 2  Palete cu cifra 1  Palete cu cifra 0 | Frontală  Observarea comportamentului copiilor  Răspunsurile copiilor  Proba individuala  Aprecieri verbale  Răspunsurile copiilor  Observarea comportamentului copiilor |
| ***5.Obținerea performanței*** | Tranziție: *Muzication* – euritmie  Educatoarea le prezintă copiilor centrele (avându-l pe motan în spate, ca pe un ghiozdan), mergând *Pe urmele lui Pete Motanul* (tranziție).  ***Activitatea practică ( Domeniul Om și Societate)*** se va desfășura integrat în centrul ***Joc de rol***.  Copiii vor avea de cusut doi nasturi pe *Cămașa lui Pete*.  ***Etape de lucru:***  -Vor lua câte doi nasturi și un ac cu ață;  -Vor coase primul nasture, ajutându-se de punctele reper, începând din partea din spate a „cămășii”;  -Vor trece acul prin cele patru găuri ale nasturelui;  -Vor duce acul, cu aceeași ață, într-un punct – reper pentru al doilea nasture;  -Vor coase al doilea nasture, urmând aceiași pași ca la primul.  ***Criterii de evaluare:***  -Mânuirea corectă a materialelor de lucru;  -Respectarea ordinii efectuării operațiilor de lucru;  -Coaserea corectă, a ambilor nasturi;  Toți copiii vor trece pe la acest centru deoarece *Pete Motanul* va oferi copiilor nasturii lipsă de pe tricourile acestora. Copiii au câte doi nasturi deja lipiți pe tricouri, iar pe cel de-al treilea îl vor primi de la motan, după ce vor coase.  ***Arte:*** Copiii îl vor confecționa pe *Pete Motanul* lipind/ așezând diverse materiale pe farfurie unică folosință albastră. Vor lipii ochi mobili, vor modela boticul motanului din plastilină, vor înfige sârmă plușată (mustățile) în plastilină și vor lipi nasul motanului (pom-pom).  ***Știință:*** Copiii vor colora nasturii de pe fișă, îi vor număra după care vor încercui cifra corespunzătoare numărului de nasturi. Copiii care doresc, pot colora cifra încercuită.  ***Joc de masă:*** Copiii vor sorta nasturii în funcție de culoare și îi vor introduce în boluri corespunzătoare. (nasturi+boluri roșii, galbeni, roz, albaștrii și verzi).  ***Bibliotecă:*** În acest centru, copiii vor lipi personajul în caseta potrivită poveștii din care face parte (fișă).  Povești:   * + *Pete Motanul – Ador tenișii albi*   + *Nu spălați acest urs!*   + *Prea mulți morcovi!*   + *Omida mâncăcioasă*   Se fac exercițiile de încălzire a mușchilor mici ai mâinii după care educatoarea le propune copiilor să-și aleagă un centru în care ar dori să lucreze, cu specificația că se pot roti în ordinea preferințelor.  ***Cinci șoricei:***  *Cinci șoricei la joacă au ieșit*  *Strângând firimituri pe drum.*  *Pisica tiptil și ea a ieșit,*  *Pândind șoriceii în drum.*  *Un șoricel iute l-a prins*  *Și fuga cu el s-a ascuns.*  Educatoarea va supraveghea activitatea în centre și îi va ajuta pe copii acolo unde este cazul.  Rotația grupurilor se va face astfel încât toți copiii să participe la activitatea practică (coaserea nasturilor).  La final se analizează produsele din fiecare centru iar copiii sunt felicitaţi pentru că au găsit nasturii lui *Pete.* Acesta și-i așază pe cămașă și îi invită pe copii să se joace împreună cu el în cadrul jocurilor din **ALA.** | Explicația  Conversația  Demonstrația  Conversația  Lucrul pe grupuri  Exercițiul  Demonstrația  Exercițiul  Demonstrația  Exercițiul  Demonstrația  Exercițiul  Conversația  Demonstrația  Exercițiul  Lucrul pe grupuri  Exercițiul | Laptop  Lăbuțe de pisică  Ac și ață  Rame cu material galben  Nasturi mari    Nasturi autocolanți  Farfurii unică folosință  Plastilină  Lipici solid  Sârmă plușată  Pom-pom  Ochi mobili  Fișe  Creioane colorate  Boluri  Nasturi colorați  Fișe  Jetoane personaje  Lipici solid  Materialele din centrele de lucru  Nasturii lui *Pete* | Proba practică  Proba individuală  Colaborarea dintre copii pentru realizarea lucrărilor  Proba individuală  Proba practică  Observarea comportamentului copiilor  Aprecieri verbale  Colaborarea dintre copii  Aprecieri verbale  Răspunsurile copiilor  Colaborarea dintre copii pentru realizarea lucrărilor  Observarea comportamentului copiilor |
| ***6.Asigurarea retenției și a transferului*** | Pentru că au rezolvat toate sarcinile date de *Pete Motanul,* acesta le-a pregătit copiilor și alte surprize.  **ALA:**   * **Joc distractiv: *Mută nasturii*** * *materiale de lucru: cercuri, nasturi mari.*   Copiii se împart în 2 echipe, la linia de start. La semnalul educatoarei, aceștia pornesc, sărind din cerc în cerc, câte unul din fiecare echipă. Vor muta nasturii aflați lângă cercuri, de la stânga la dreapta sau invers. După ce mută toți nasturii, fiecare copil se va întoarce la linia de start, moment în care va porni următorul copil din echipă.  Câștigă echipa ai cărei copii termină primii de mutat nasturii.   * **Joc de atenție: *Turnul colorat*** * *materiale de lucru: pahare colorate, cartoane.*   Se împart copiii în două echipe. Pentru realizarea sarcinii, în fiecare echipă vor lucra, pe rând, câte doi copii. Vor așeza paharele colorate peste cercurile de aceeași culoare, aflate pe carton, pentru a obține *Turnul colorat*. Câștigă echipa care reușește prima să construiască turnul colorat, prin participarea tuturor copiilor. | Conversația  Explicația  Jocul  Demonstrația  Jocul  Demonstrația  Jocul | Cercuri  Nasturi (farfurii unică folosință)  Pahare unică folosință  Cartoane | Observarea comportamentului copiilor  Colaborarea dintre copii  Observarea comportamentului copiilor  Colaborarea dintre copii |
| ***7.Încheierea activității*** | Sunt emise aprecieri verbale și autoaprecieri asupra modului de lucru, a comportamentului copiilor, asupra lucrărilor obținute.  Copiii sunt răsplătiți cu nasturi dulci. | Conversația  Explicația | Produsele activității  Recompense dulci | Aprecieri verbale |